Public procurement notice: Contract Notice
Published: 2016-09-13
Buyer: Τμήμα Κοινωνικής Ενσωμάτωσης Ατόμων Με Αναπηρίες
Country: CY
Region: Kypros / Kıbrıs
Contract type: Services
Procedure: Open procedure
CPV classification: 85120000: Medical practice services | 85141000: Services provided by medical personnel
Estimated value: 2400000 EUR
Submission deadline: 2016-10-25
Award criteria: Lowest price

Technical requirements: Διαγωνισμός για την Αγορά Υπηρεσιών από Ιατρούς για την αξιολόγηση της αναπηρίας στα πλαίσια του έργου «Επέκταση της Εφαρμογής του Νέου Συστήματος Αξιολόγησης της Αναπηρίας και Λειτουργικότητας».
Αντικείμενο της Σύμβασης αποτελεί η αγορά υπηρεσιών από Ιατρούς, οι οποίοι δύνανται να κληθούν να αξιολογήσουν την αναπηρία, στη βάση της Διεθνούς Ταξινόμησης της Λειτουργικότητας, της Αναπηρίας και της Υγείας («International Classification of Functionality, Disability and Health, ICF») του Παγκόσμιου Οργανισμού Υγείας, στα πλαίσια του έργου «Επέκταση της Εφαρμογής του Νέου Συστήματος Αξιολόγησης της Αναπηρίας και Λειτουργικότητας».
Το Έργο εντάσσεται στο Επιχειρησιακό Πρόγραμμα «Απασχόληση, ανθρώπινοι πόροι και κοινωνική συνοχή» 2014-2020 κάτω από τον ειδικό στόχο «Προώθηση της ισότητας των ευκαιριών, βελτίωση προοπτικών απασχόλησης και κοινωνικής ενσωμάτωσης ατόμων με υψηλό κίνδυνο κοινωνικού αποκλεισμού, συμπεριλαμβανομένων ατόμων με αναπηρία ως αποτέλεσμα της πιστοποίησης του βαθμού αναπηρίας και αποτίμησης της δυνατότητας δραστηριοποίησης τους» του Άξονα Προτεραιότητας «Καταπολέμηση της Φτώχειας και του Κοινωνικού Αποκλεισμού» και συγχρηματοδοτείται από το Ευρωπαϊκό Κοινωνικό Ταμείο και από εθνικούς πόρους.
Το κύριο φυσικό αντικείμενο του Έργου, αφορά τη συνέχιση της λειτουργίας του Κέντρου Αξιολόγησης Αναπηρίας στη Λευκωσία, καθώς και της Μονάδας Διαχείρισης του Συστήματος Αξιολόγησης της Αναπηρίας και Λειτουργικότητας που είχαν υλοποιηθεί κατά την προηγούμενη προγραμματική περίοδο 2007-2013, στα πλαίσια του Έργου «Εφαρμογή Νέου Συστήματος Αξιολόγησης της Αναπηρίας και Λειτουργικότητας». Κατ' επέκταση ως φυσικό αντικείμενο του έργου έχει καθοριστεί η ολοκληρωμένη εφαρμογή του Συστήματος Αξιολόγησης της Αναπηρίας και Λειτουργικότητας παγκύπρια και η εδραίωση της πολυχρηστικότητας του για τον δημόσιο και ιδιωτικό τομέα με την ίδρυση και λειτουργία δύο επιπλέον Κέντρων Αξιολόγησης Αναπηρίας, στη Λεμεσό και στη Λάρνακα.
Η αμοιβή για την αγορά υπηρεσιών από τους Ιατρούς ορίζεται με απόφαση του Υπουργού Εργασίας, Πρόνοιας και Κοινωνικών Ασφαλίσεων, με βάση την Απόφαση του Υπουργικού Συμβουλίου με αριθμό 69.866 και ημερομηνία 22.1.2010. Συγκεκριμένα:
— Το ύψος της αμοιβής για την αγορά υπηρεσιών από τους Ιατρούς ανέρχεται στα 70 EUR ανά ώρα για τον Ιατρό που θα ορίζεται ως Πρόεδρος και στα 60 EUR ανά ώρα για κάθε μέλος. Ο καθορισμός του Ιατρού ως προέδρου ή ως μέλους θα γίνεται εκ περιτροπής από την Αναθέτουσα Αρχή στη βάση της κύριας ειδικότητας στην οποία εμπίπτει η αναπηρία του αξιολογούμενου ατόμου ή εφόσον δεν υπάρχει τέτοια στην πλησιέστερη ειδικότητα ακολουθώντας τους καταλόγους που θα καταρτιστούν. Με 60  EUR ανά ώρα θα αμείβονται και οι υπηρεσίες Ιατρού για την προετοιμασία του φακέλου πριν τη διενέργεια της αξιολόγησης.
Δικαίωμα συμμετοχής στο Διαγωνισμό έχουν φυσικά και νομικά πρόσωπα. Τα φυσικά πρόσωπα και τα άτομα που θα προταθούν ως ομάδα έργου από τα νομικά πρόσωπα πρέπει να κατέχουν τα απαιτούμενα προσόντα, σύμφωνα με την παράγραφο 6 των εγγράφων του Διαγωνισμού.
Επιχειρησιακό Πρόγραμμα «Απασχόληση, Ανθρώπινοι Πόροι και Κοινωνική Συνοχή 2014-2020» του Ευρωπαϊκού Κοινωνικού Ταμείου.
Οι προσφοροδότες μπορούν να λάβουν αντίγραφο των Εγγράφων Προσφορών, χωρίς καμία χρέωση, μέσα από το χώρο του συγκεκριμένου διαγωνισμού στο Σύστημα (www.eprocurement.gov.cy), αφού ακολουθήσουν τις κατάλληλες διαδικασίες για εγγραφή τους και συσχέτιση τους με το χώρο του διαγωνισμού, ώστε να ενημερώνονται για οποιεσδήποτε διευκρινίσεις ή/και τροποποιήσεις δυνατό να προκύψουν κατά τη διεξαγωγή του παρόντος Διαγωνισμού. Επίσης, τα έγγραφα θα είναι διαθέσιμα δωρεάν από την ιστοσελίδα του Τμήματος Κοινωνικής Ενσωμάτωσης Ατόμων με Αναπηρίες www.mlsi.gov.cy/dsid Από τους ενδιαφερόμενους που θα παραλάβουν τα 'Εγγραφα Διαγωνισμού από τον τόπο διάθεσης, θα ζητηθεί να συμπληρώσουν σχετικό έντυπο με τα στοιχεία τους, (όπως επωνυμία, ταχυδρομική διεύθυνση, αριθμό τηλεφώνου, αριθμό τηλεομοιότυπου, διεύθυνση ηλεκτρονικού ταχυδρομείου), έτσι ώστε η Αναθέτουσα Αρχή να έχει στη διάθεσή της πλήρη κατάλογο όσων παρέλαβαν τα Έγγραφα Διαγωνισμού, για την περίπτωση που θα ήθελε να τους στείλει τυχόν συμπληρωματικά έγγραφα ή διευκρινίσεις.
1. Κάθε Ενδιαφερόμενος Οικονομικός Φορέας, ο οποίος έχει ή είχε συμφέρον να του ανατεθεί η Σύμβαση και ο οποίος υπέστη ή ενδέχεται να υποστεί ζημία από πράξη ή απόφαση της Αναθέτουσας Αρχής που προηγείται της σύναψης της Σύμβασης και για την οποία εικάζεται ότι παραβιάζει οποιαδήποτε διάταξη του ισχύοντος δικαίου, έχει δικαίωμα να προσφύγει στην Αναθεωρητική Αρχή Προσφορών, σύμφωνα με τις διατάξεις του Νόμου περί των Διαδικασιών Προσφυγής τον Τομέα της Σύναψης των Δημοσίων Συμβάσεων του 2010 (Ν.104(Ι)/2010).
2. Για την άσκηση προσφυγής στην Αναθεωρητική Αρχή Προσφορών, ο ενδιαφερόμενος καταβάλλει τέλος που δεν είναι επιστρεπτέο και κατατίθεται στο Γενικό Κυβερνητικό Λογαριασμό. Περισσότερες σχετικές πληροφορίες περιλαμβάνονται στην ιστοσελίδα www.tra.gov.cy
3. Για τον τρόπο και τη διαδικασία άσκησης προσφυγής, τον τρόπο εξέτασής της και τη διαδικασία έκδοσης των σχετικών αποφάσεων, ισχύουν οι πρόνοιες των άρθρων του Νόμου περί των Διαδικασιών Προσφυγής τον Τομέα της Σύναψης των Δημοσίων Συμβάσεων του 2010 (Ν.104(Ι)/2010).

Eligibility requirements: Όπως αναφέρεται στα έγγραφα του Διαγωνισμού στην Παράγραφο 7.